บาทเปิด31.20/29ทรงตัวลุ้นอีซีบีแก้หนี้ยุโรป
ธนาคารกรุงเทพ รายงาน เงินบาทเปิด 31.20/29 แนวโน้มทรงตัว ลุ้น อีซีบี ออกมาตราการแก้ปัญหาหนี้ในกลุ่มยูโร
6 ก.ย. 2555

ธนาคารกรุงเทพ รายงาน เงินบาทเปิด 31.20/29 แนวโน้มทรงตัว ลุ้น อีซีบี ออกมาตราการแก้ปัญหาหนี้ในกลุ่มยูโร
นักบริหารเงินจากธนาคารกรุงเทพ เปิดเผยว่า เงินบาทเปิดตลาดอยู่ที่ระดับ 31.20/29 บาท/ดอลลาร์ แข็งค่าขึ้นจากช่วงเช้าที่เปิดตลาดที่ระดับ 31.26/28 บาท/ดอลลาร์
วันนี้การเคลื่อนไหวของเงินบาทอาจจะทรงตัวใกล้เคียงกับเมื่อวาน นักลงทุนอาจเข้าซื้อขายไม่มากนัก เนื่องจากยังรอฟังผลการประชุมในคืนนี้ของธนาคารกลางยุโรป(ECB) ว่าจะมีการประกาศโปรแกรมการซื้อพันธบัตรรัฐบาลล็อตใหม่กับประเทศที่มีปัญหาหนี้สาธารณะในกลุ่มยูโร ซึ่งหากมีการดำเนินการจริงก็จะช่วยทำให้เงินยูโรแข็งค่าขึ้นเมื่อเทียบกับดอลลาร์
"ถือว่าเป็นมาตรการที่จะช่วยทำให้ต้นทุนการกู้ยืมของประเทศที่มีปัญหาเรื่องหนี้ลดลงได้ เพราะหากธนาคารกลางยุโรปยื่นมือเข้ามาช่วย ซึ่งถ้าดอลลาร์อ่อนค่าลง เงินบาทก็มีโอกาสจะแข็งได้มากกว่านี้" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.40 เยน/ดอลลาร์ ส่วนเงินยูโรอยู่ที่ระดับ 1.2645 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.15-31.35 บาท/ดอลลาร์